Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Nafarroako Enplegu Zerbitzuaren lan-orientazioa eta prestakuntza-programak desgaitasuna duten pertsonen beharretara eta gaitasunetara egokitzeko esparruan espezializatutako enpresen prospekzio-planei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Nafarroako Gobernuak idatziz erantzun ditzan:

1.- Abiarazi al da enpresen prospekzio-plan espezializaturik, Nafarroako Enplegu Zerbitzuaren lan-orientazioa eta prestakuntza-programak desgaitasuna duten pertsonen beharretara eta gaitasunetara egokitzeko esparruan?

2.- 2021ean lan-orientabideko zerbitzu espezializatuaren onuradun izan ziren desgaitasuna duten 371 pertsonak zerbitzua eskatu duten pertsonen %100 al dira?

3.- Ez bada hala, zer pertsonak ezin izan dute 2021ean zerbitzu hori baliatu?

Iruñean, 2022ko abenduaren 22an

Foru parlamentaria: Jorge Esparza Garrido